ད་གསུམ་གྱིས་བསྡུས་པའི་དགེ་བ།ངོ་བོའི་སྒོ་ནས་རྒྱ་བསོད་ནམས་ཀྱི་ཚོགས་དང་འབྲས་བུ་ཡེ་ཤེས་ཀྱི་ཚོགས་གཉིས་ཀྱིས་བསྡུས་པའི་དགེ་བ་དང་།ཁྱད་པར་སྔོན

སོང་གི་དགེ་རྩ་གང་ཡིན་པ་དེ་སྐབས་འདིར་བསྔོ་བའི་རྒྱུ་ཡིན་ནོ།གསུམ་པ་ནི།བསམ་པ་དག་པ་ཚེ་འདིའི་ཀུན་སློང་གིས་མ་བསླད་པ།རྒྱུ་དག་པ་སྡིག་དང་།།
མ་འདྲེས་པ།པ་རྙོག་པ་དམིགས་གཏད་དང་བྲལ་བའི་སྒོ་ནས་དགེ་རྩ་རྒྱ་ཆེན་པོ་དང་།མཐར་ཐུག་པ་དང་རྣམ་པར་དག་པར་བསྔོ་བ་སྟེ།དེ་ཡང་རྒྱ་ཆེན་པོ་གཞན་དོན་དང་།
མཐར་དྲུག་པ་བླ་མེད་ཀྱིས་དང་།ཟླུམ་པར་དག་པ་འཁོར་གསུམ་མི་དམིགས་པར་བསྔོ་བའོ།།འཁོར་གསུམ་ནི།ལྷའི་མེ་ལོང་ལས།།ཆེད་དུ་བྱ་དང་ཐོབ་བྱའི་ཡུལ།།
བྱ་བསོད་ནམས་རྣམ་གསུམ་མོ།།བློ་ལ་སྣང་ཡང་ཞེན་དང་བྲལ།།སྒྱུ་མའི་ཚུལ་དུ་རབ་སྦྱོར་བ།།འཁོར་གསུམ་ཡང་དག་བསྔོ་བའི་མཆོག།ཞེས་སོ།དེས་ན་དུས་དང་རྣམ་
པ་ཐམས་ཅད་རང་རྒྱུད་རང་གིས་གདུ་ལྔ།གཞན་གྱི་སྐྱོན་མི་བརྟགས་ཏེ།རྗེ་ཚོ་དབང་གི་ཞལ་ནས་ཀྱང་།གདམས་པ་མང་ཡང་རང་རྒྱད་ཐུལ་བ་ཞིག་དགོས།།ཞེས་དང་།།
པོན་ཞིག་གིས།སྤྱིར་སེམས་ཅན་སྐྱོན་གྱི་ཕུང་པོ་ཡིན།གཞན་གྱི་སྐྱོན་མི་བརྟགས་པར་རང་སྐྱོན་ངོས་བཟུང་དགོས་གསུངས།དེ་བཞིན་དུ་གྲུབ་མཐའ་ལ་ཕྱོགས་རིས་མི་བྱེད།།

བན་པོན་གཉིས་དཀོན་མཆོག་གསུམ་ལ་སྐྱབས་སུ་འགྲོ་བ།བྱང་ཆུབ་མཆོག་ཏུ་སེམས་བསྐྱེད་པ།དེ་ལས་གཞན་ཡང་ལྟ་བ་བཀའ་རྟགས་ཀྱི་ཕྱག་རྒྱ་བཞི་ལ་སོགས་ཁས་ལེན་པ་ལ་
ཁྱད་པར་སྐུ་ཙམ་མེད་དེ།རྩེ་འབུམ་ལས།འདུས་བྱས་ཐམས་ཅད་ནི་མི་རྟག་པའོ།།ཟག་པ་དང་བཅས་པ་ཐམས་ཅད་ནི་སྡུག་བསྔལ་བའོ།མྱ་ངན་ལས་འདས་པ་ཐམས་ཅད
ནི་ཞི་ཞིང་བདེ་བའོ།བོན་ཐམས་ཅད་ནི་སྟོང་ཞིང་བདག་མེད་པའོ།།ཞེས་འདི་བཞི་ཁས་བླངས་པ་ལ་ནད་པ་སངས་རྒྱས་པ་ཞེས་བྱ་ལ།དེ་ལས་ལྡོག་པ་ཁས་ལེན་པ་ནི་ཕྱི་བ་མུ་
སྟེགས་པ་ཡིན་ནོ།འོད་ཀྱང་པོན་ཆོས་གཉིས་ཁ་རང་ཟིན་ཡིན་པས་ན།བོན་པོ་ས་བོན་བཞག་ནས་ཆོས་སྤྱོད་པ་ནི།རང་གི་ཁྱིམ་གྱི་ཕུག་ནས་རིན་པོ་ཆེའི་གཏེར་རྡོལ་བ་མ་མཐོང་བར
གཞན་ལ་ནོད་སྤོང་བ་དང་འདྲ་སྟེ།དེ་འདྲ་དེ་ལ་ནི།བདག་ཅག་གི་སྟོན་པའི་ཞལ་ནས།བོན་པོ་བོན་མི་སྤྱོད་པ་ནི་བདུད་ཀྱི་རིགས་ཡིན་ནོ།དེ་ལ་ནི་སྨོད་ཅིང་བསྐུར་བ་བཏབ་ཀྱང
མི་འགལ་པོ།ཞེས་གསུངས།དེ་བས་ན།བོན་ལ་བཤད་ཉན་དང་སྒོམ་སྒྲུབ་བྱས་པའི་མོད་ལ།རྒྱུད་གླ་འགྲེང་བས་དུལ་བ།བསམ་པ་དུ་དེབས་དཀར་བ།སྤྱོད་པ

དང་བས་འཇམ་པ།ཟས་ནོར་གྱི་བསོག་འཇོག་བོར་བ།ཕྱིས་ཆུས་ཀྱི་འདོད་པ་སྟོང་པ།ཉོན་མོངས་ཀྱི་ལྷག་རླུང་ཞི་བ།གཟུད་འཛིད་གྱི་མདུད་པ་ཀྲོལ
པ།ངང་འཛིན་གྱི་འགོང་པོ་ཤི་བ།བདག་འཛིན་གྱི་རྗོད་ཕུར་བུད་པ།གཉིས་འཛིན་གྱི་རེ་དོགས་བྲལ་བ།གར་བྱུང་ཐད་ཀར་ཆོད་པ་ཞིག་དགོས།དེ་ལྟ་བུ་དེ་ལྃ་བྷྲམ
རྣལ་འབྱོར་རུམ།རྟོགས་ལྡན་ནམ།དགེ་སྦྱོང་བ་ཞེས་ཟེར་ཏེ་གཟུགས་ཅི་འདྲ་ཡང་དགོངས་པ་སངས་རྒྱས་ཡིན་ཅིང་མཆེན་གྱིས།ལུས་སྐད་པོལ་སངས་རྒྱས་ཀྱི་དགོངས་པ་སྟོད།
བ་དྲུག་པོའི་འོག་ན་སྟག་ཉལ་བ་འདྲ་བ་མང་པོ་མཐོང་གསུངས་པ་ལྟ་བུའོ།བོན་ལ་ཉན་བཤད་སྒོམ་སྒྲུབ་བྱས་བཞིན་དུ་སེམས་རྒྱུད་ཇེ་དྲེད་ལ་སོང་ཞིང་།རྒྱུད་ཀོ་བ་རྒོག་པོ
ལས་གྱོང་།ཕྲག་དོག་སྡིག་སྲིན་ལ་འཛག་སྐྱེས་ཐུག་པ་ལས་ཀྱང་ཐུ།རུ་ཏྲ་སྐྱེར་རྒོད་ཚེར་མའི་རྩེ་ལས་ཀྱང་རྩུབ།ཕྱོགས་རིས་ཁྭ་སྐྱང་གིས་ཕྲུ་གུ་བཙུའ་བ་ལས་ཀྱང་ཆེ།བརྩོན་
འགྲུས་མོ་གང་ངན་གྱི་བལ་འདབ་ལས་ཀྱང་ཉོ་བོ།བཟོད་སྲན་རྨ་སོས་ཀྱི་ཤའུ་ལས་ཀྱང་སྙི།བྱམས་དང་སྙིང་རྗེ་ཤན་པ་གྲི་ཐོགས་ལས་ཀྱང་ཆུང་།དྲེགས་པ་དང་གདུག་སེམས

རྒྱལ་འགོང་ཕོ་མོ་ལས་ཀྱང་ཆེ།རང་ནོར་སྲོག་གི་ཁྲག་ཐིགས་དམར་པོ་ལས་ཀྱང་གཅས།གཞན་ནོར་རྔམ་སེམས་ཛག་པ་ཞགས་ཐོགས་ལས་ཀྱང་ཆེ།དད་པ་དང་དག་སྣང
མེད་པ་བདུད་དྲང་སྲིན་པོ་ལས་ཀྱང་སྡུག་པ་རྣམས་ནི་དཀོན་མཆོག་གི་རྐང་འདྲེན་པོ།བླ་མའི་བླ་བཙོང་པོ།སེམས་ཅན་གྱི་དང་ལྡོག་པོ་ཟེར་ཞིང་།བོན་ཞིག་གིས།གདམས
དགྲ་གོ་བཞིན་ཕྱིར་ཐུར་སོང་ན་རང་སྡུག་པའི་འདྲེ་ཡིན།དགེ་སྦྱོང་བཞག་ནས་མི་ཆོས་བྱེད་ན་དང་ཕུང་བའི་འདྲེ་ཡིན།བསྒོམ་གྱིན་རྣམ་རྟོག་ཇེ་ཆེར་སོང་ན་རང་རྒྱུད་བསྲེགས
པའི་འདྲེ་ཡིན།ཞེས་དང་།བདེ་བར་གཤེགས་པའི་བཀའ་དྲི་མ་མེད་པ་ལ་བརྟེན་ནས་ཟང་ཟིང་གི་ནོར་ཚོལ་ན་ལོག་པའི་ལམ་ཡིན།ཡང་དག་པའི་གདམས་ངག་གི་བརྒྱུད་ནས
ཟས་ནོར་གྱི་བྲསྙེན་བཀུར་འདོད་ན་ལོག་པའི་ལམ་ཡིན།ཞེས་སོ།།དེ་བས་ན།བཤད་ཉན་བྱས་པའི་དོན་པོ་ཐོས་པའི་ཚིག་དོན་རྒྱུད་ལ་སྦྱར་ནས་དགེ་སྡིག་བླངས་དོར་ལོ་འབད
དགོས།དེ་ལ་ཡང་ཉིན་མཚན་དང་གཞི་བྱེས་མེད་པར་དུས་ཐམས་ཅད་དུ་བརྩོན་འགྲུས་བསྐྱེད་དགོས་ཏེ།ཁྱུང་ནག་ཞིག་པོས་སྒོམཆེན་ཚེ་ཀུན་བྱེས་སུ་འགྲོ་བའི་དུས་བྱེས་ཡིན་སྙམ་

པ་མ་བྱེད་པར་བྱ་ཆུའི་དགེ་སྦྱོངར་མ་ཆག་པར་གྱིས་གསུངས།མདོར་ན་དགེ་སྦྱོར་བ་འཁོར་བ་བའི་གསེབ་ཏུ་འདུག་ཀྱང་འཁོར་བའི་སྐྱོན་གྱིས་མ་གོས་པར་དངུལ།།
ཆུས་ལ་བོར་བ་འདྲ་བ་ཞིག་དགོས།དེ་ལྟར་མ་ཡིན་པ་ཁྲིད་ཁ་ཐམས་ཅད་ཐོབ་དགོས་ཤིང་ཉམས་སུ་མི་ལེན་པ་དེ་དག་བསྟན་པའི་ཆོམ་རྐུན་ཞེས་བྱ་ལ།ཁྱུང་ནག་ཞིག་པོས་ཀྱང་།།
མེད་དུ་ཐོས་ཤིང་ཤེས་ཀྱང་རང་གི་སེམས་ལ་ཕན་མ་བཏགས་པ་འདི་ཡང་ཡི་རེ་མུག།བླ་མའི་དྲུང་དུ་ཁས་བླངས་ནས་ཚུལ་བཞིན་མི་བྱེད་པར་སྤྱོད་པ་བབ་ཚོལ་དུ་གཏོང་བ་འདི་ཡང
ཡི་རེ་མུག་ཅེས་གསུངས།དེ་ལྟར་འཁྲིད་ཡིག་དམར་མོ་མཛུབ་ཚུག་ཅེས་བྱ་བ་མན་ངག་ཁྲིད་ཀྱི་ཡང་བཅུད།ཡེ་ཉིད་སྟོན་པའི་ཐུགས་རྒྱུད་ཟབ་མོ་འདི་ཉིད་བདེར་གཤེགས
དགོངས་བརྒྱུད་ཀྱི་བླ་མ་རྣམས་ཀྱིས་ཐོགས་ནས་ཐུགས་སུ་དགོངས་པས་བརྒྱད།དེ་སེམས་དཔའ་བརྡ་བརྒྱུད་ཀྱི་བླ་མ་རྣམས་ཀྱིས་བརྡ་དང་ཐབསཱལ་བརྟེན་ནས་བརྒྱུད།དེ་གྲུབ
ཐོབ་སྐན་བརྒྱུད་ཀྱི་བླ་མ་རྣམས་ཀྱིས་ཆོག་སྙན་ནས་སྐན་དུ་བསྒྲགས་ནས་བརྒྱད།དེ་སྒྲ་བསྒྱུར་ལོ་ཙཱའི་བརྒྱུད་པའི་བླ་མ་རྣམས་ཀྱིས་ཞང་ཞུང་གི་སྒྲ་བོད་སྐད་དུ་བསྒྱུར་ནས

བརྒྱད་བོད་ཡུལ་དུ་རྐྱེན་གྱིས་ནུབ་པའི་ཚེ་གཏེར་དུ་བྱོན་ནས་ཕྱིས་སྤྲུལ་པའི་གཏེར་སྟོན་གཤེན་གྱིར་རྨ་དབྱིལ་སོགས་ཀྱིས་གཏེར་ནས་དྲངས་ནས་ལས་ལྡན་གྱི་སློབ་མ་རྣམས་ལ
བརྒྱུད།དེ་ལ་དམ་པ་རི་ཁྲོད་པས་ཐུན་མཚམས་བརྒྱད་ཅུ་པར་བཀོད་ནས་འགྲོ་མགོན་བློ་གྲོས་ཡན་ཆད་དགོངས་ཉམས་སུ་དྲིལ་ནས་བརྒྱུད།དེ་བློ་གྲོས་རིན་པོ་ཆེས་ཐུན་མཚམས་
སུམ་ཅུ་པར་བསྡུས་ནས་བུ་རྒྱལ་བ་ཡན་ཆད་དུ་ཟབ་མོ་སྙན་ནས་སྐན་དུ་བརྒྱུད།དེ་བྲུ་རྒྱལ་བས་ཐུན་མཚམས་བཅོ་ལྔ་པར་བསྡུས་ནས་སྟག་གུ་ཉི་རྒྱལ་ཡན་ཆད་དུ་ཉམས་བརྒྱད་ཀྱི
ཟིང་བ་མ་ཆད་པར་གཅིག་ནས་གཅིག་ཏུ་བརྒྱུད།ཉི་རྒྱལ་ནས་དཀར་ཁི་དེ་དམར་ཁྲིད་གཉིས་སུ་ཕྱེས་ནས་དམར་ཁྲིད་འདི་ཡི་གེར་མ་བཏབ་པར་དམ་པ་བློ་གྲོས་ནས་རྗེ་ཀུན་གྲོལ་ཡན
རྨད་དུ་རིམ་པར་བརྒྱད།ཀུན་གྲོལ་ཛིན་པོ་ཆེས་ཡི་གེར་བཏབ་ནས་གྲུབ་ཐོབ་ཤེས་རབ་བློ་ལྡན་དང་།རྒྱ་ཁ་རྟོགས་ལྡན་ཤེས་རབ་གཡུང་དྲུང་གཉིས་ལ་བརྒྱུད།དེ་གཉིས
ཀྱིཀྱིས་ཉམས་སུ་བླངས་པས་དགོངས་པ་ཀློད་དུ་གྱུར།རྟོགས་ལྡན་ཤེས་རབ་གཡུང་དྲུང་གིས་རྗེ་ཀུན་གྲོལ་གྱི་ཡང་སྲིད་གསུམ་པ་བསྟན་འཛིན་རིན་ཆེན་གཙུག་ཕྲད་ལ་བརྒྱུད།།

དམ་པ་དེས་ངོ་སྤྲད་པ་ཙམ་གྱིས་རྟོགས་ཏེ་ཀུན་བཟང་དང་དབྱེར་མེད་དུ་གྱུར།དེས་སྙིགས་དུས་ཀྱི་འགྲོ་བའི་མགོན་པོ་པད་སྦྲུལ་བསྟན་པ་དབང་རྒྱལ།།
ལ་བརྒྱུད།དེས་ཤར་རྫ་ཕྱུག་མོ་དཔལ་རིའི་ཡང་དབེན་དུ་ལོ་ཉེར་ལྔར་བསྒོམ་པས་འཁྲུལ་རྟོག་གཞི་ལ་དག་ནས་ནམ་མཁའ་ལྟ་བུའི་རྣལ་འབྱོར་དུ་གྱུར།དེ་ལ་འགྲོ་མགོན
ལྕང་ལུང་པའི་ཡང་སྦྲུལ་མཁས་གྲུབ་གཡུང་དྲུང་བསྟན་རྒྱལ་གྱིས་ཞུས་ནས་དབེན་གནས་དཀར་ཡུ་རྫ་ཁྲོད་དུ་ལོ་བཅུ་གཉིས་སུ་བསྒོམ་པས།སྡང་སེམས་དབྱེར་མེད་དུ་རྟོགས
ནས་བསྟན་པའི་ཉི་མ་ལྟ་བུར་གྱུར།དེས་བདག་གི་རྩ་བའི་བླ་མ་ཀུན་སྦྲུལ་ལྔ་པ་རིག་འཛིན་ནམ་མཁའ་གྲགས་པ་ལ་བརྒྱུད་དེ་རྟོགས་གྲོལ་དུས་མཉམ་དུ་གྱུར་ནས་དག་སྣོད་དང
ཡོན་ཏན་བསམ་དུ་མེད་པ་ལ་མདའ་བརྙེས།དམ་པ་དེའི་ཞབས་སུ་བདག་གིས་གཏུགས་པས་སྔོན་འགྲོ་དངོས་གཞི་བཅས་ཀྱི་གདམས་ངག་མ་ལུས་པ་བུམ་པ་གང་གྱོས་ཚུལ་དུ
གནང་ནས།བསྟན་འགྲོའི་དོན་ཅི་ནུས་སུ་སྒྲུབས་ཤིག་གསུངས་བཞིན།བདག་གིས་ཀྱང་དབེན་པའི་གནས་སུ་སྒོམ་སྒྲུབ་ཅུང་ཟད་བྱས་པས་དམ་པ་དེའི་དྲིན་གྱིས་ཁ་ཚུར་རང

ལ་སྐོར་ཤེས་པ་ཙམ་བྱུང་།དེ་ལྟར་བརྒྱུད་པ་གསེར་གྱི་ཉག་ཐག་ལ་དམ་སེལ་གྱི་གཡའ་ཡིས་མགོས་པའི་གདམས་པ་ཟབ་མོ་འདི།ལམ་མྱུར།སྒོ་ཡངས།བྱིན་རླབས
ཆེ།དེའི་ནང་ནས་ཀྱང་ངེས་དོན་གྱི་གོདམས་པ་འདི་རྣམས་ནི།མར་གྱི་ཡང་ཞུན།ཆང་གི་ཉིད་བུ་ལྟ་བུ་སྟེ།རྒྱུད་ལས།།ལམ་དང་ལམ་མི་འདྲ་བའི་གསང་སྔགས
ལམ།།ཡང་དག་ངེས་པར་མཐར་ཐུག་རྒྱལ་པོ་ཡིན།ཞེས་རང་གིས་ཉམས་སུ་ལེན་པར་ནུས་ན་ཚེ་གཅིག་ལ་སངས་རྒྱས་འགྲུབ་པར་གདོན་མི་ཟ།དེ་བས་ན་འཇིག་རྟེན་
ཚེ་འདིའི་བྱ་བ་ཐམས་ཅད་བཤོལ་ནས་དབེན་པའི་གནས་སུ་རང་ཉིད་གཅིག་པུར་ཐེག་པ་ཆེན་པོའི་དོན་ཉམས་སུ་ལེན་པར་རིགས་སོ།།རྒྱལ་བ་ཀུན་གྱི་བགྲོད་གཅིག་ལམ།
མ་ནོར་ངེས་པའི་དམར་ཁྲིད་གཞུང་།།འཇུག་པ་བདེ་ཕྱིར་དེའི་སྔོན་འགྲོ།།བློ་དམའཕྱིར་དུ་གསལ་བར་བྱས།།རྒྱལ་བའི་བཀའ་ལུང་གཏིང་ཟབ་རྒྱ་མཚོ་ཆེར།།རྣམ་
གསུམ་ཤེས་རབ་གཟིངས་ཆེན་པོ་དན་ཅན།།ལྷག་བསམ་བཟང་པོའི་དྲི་བཞོན་གྱིས་བསྐྱོད་དེ།།ལེགས་བཤད་དབྱིག་གཏེར་རྙེད་འདི་ཡོངས་ལ་སྦྱིན།།འོན་ཀྱང་ཡང་དག

དོན་ལ་བལྟ་བའི་ཤེས་རབ་མིག།ཇི་བཞིན་བདག་མ་ཐོབ་ཕྱིར་གཞུང་དང་འཛོལ་སྲིད་པས།།འདིར་མ་བཤད་དང་ལོག་བཤད་ཧ་ཅང་ཐུལ་བ་རྣམས།།
མཁྱེན་ལྡན་གང་མའི་སྤྱན་ལྔར་གནོད་ཞིང་བདག་མཐོལ་ལོ།།སྡེ་སྣོད་ཀུན་ལ་མཁྱེན་སྤྱན་པདྨའི་འདབ་ལྟར་རབ་ཡངས་པའི།།དྲན་དབང་རྣམས་ལ་ཚུལ་འདིས་དགོངས་པ
ཆུང་ཡང་རེད་འདྲ་ཡི།།བློ་དམན་ཡོངས་ལ་ཕན་འདོད་ལྷག་བསམ་སྟོན་ཟླའི་ཁེངས་འཕྲོག་པས།།རྒྱས་བསྡུས་འཚམས་པར་བཀོད་འདི་རང་དང་སྐལ་མཉམ་ཀུན་གྱིས
ལོངས།།གང་ཞིག་མ་རིག་རྨོངས་པའི་ནད་ཀྱིས་ཟིན་པའི་འགྲོ་རྣམས་སྡུག་བསྔལ་གསུམ་གྱི་ཟུག་རྔུས་མནར་བ་གང་།།ཡོངས་སུ་སེལ་བྱད་དྲངས་ངེ་ས་བོན་གྱི་ལོ་འབྲས་རབ
རྒྱས་་ལེགས་བཤད་སྨན་གྱི་སྡོང་པོ་འདི་བསྙེན་ནས།།དོན་ཟབ་བཅུད་བཟང་ཐོས་དང་བསམ་པའི་ལྗགས་ལ་མྱང་བས་ཉོན་མོངས་ནད་བརྒྱ་དྲུངས་ནས་འབྱིན་བྱེད་ཅིང་།།རྣམ
གྲོལ་ཐར་པ་མཆོག་གི་ལང་ཚོ་རྒྱས་ཏེ་གཞན་ནད་སེལ་བའི་སྨན་པ་མཆོག་ཏུའང་འགྱུར་བར་ངེས།།ཚུལ་འདི་བླ་མའི་བཀའ་ཡིས་བསྐུལ་བ་དང་།།རང་དང་རང་འདྲ་བློ་གྲོས་

རྟུལ་རྣམས་ཀྱིས།།དཔྱད་འཇོག་སྒོམ་པས་རང་རྒྱུད་སྦྱོང་བའི་ཚུལ།།བདེ་བླག་ཉིད་དུ་རྟོགས་ཕྱིར་བཀོད་པ་ལགས།།རྣམ་མཁྱེན་གོ་འཕང་མཆོག་ལ་འཇུག་པའི་ཐབ།།
ངེས་འབྱུང་བྱང་ཆུབ་སེམས་ལས་གཞན་མེད་ན།།དེ་ཉིད་རྒྱུད་ལ་སྐྱེ་བའི་ཐབས་ཀྱི་མཆོག།མཁས་པའི་ཁྱད་ནོར་འདི་ལས་གཞན་ན་གང་།།དེ་ཡང་ཚིག་སྐམ་འཁར་བ་ལ
འཆེས་ནས།།དོན་གྱི་ཉམས་མྱོང་རྒྱུད་ལ་མ་སྐྱེས་པར།།བྱང་ཆུབ་ཆེན་པོའི་འབྲས་བཟང་འཐོབ་འདོད་པའི།།རེ་འབྲས་མཁའ་དབྱིངས་ཆུ་སྐྱེས་ཕོན་པོ་བཞིན།།སྙིགས
མའི་དུས་འདིའི་ཆོས་པར་ཁས་འཚེ་རྣམས།།ཚེ་འདིའི་སོ་ཆོས་ཁོ་ན་ཙམ་ཞིག་ལས།།ཡང་དག་དོན་དང་རྒྱང་ཐག་རིང་བ་འདི།།བྱང་ཆུབ་གཞུང་ལམ་འདིར་མ་ཞུགས
བས་ལན།།མཐོན་པོའི་ཁྲི་ལ་འགྱི་པའི་སྔོན་ཆེན་རྣམས།།ཕལ་ཆེར་ཆོས་བརྒྱད་གདོན་གྱིས་རྒྱུད་བརླམས་པས།།ཚེ་འདིའི་རྙེད་བཀུར་དོན་དུ་འཐབ་པ་ཡང་།།ལམ་
བཟང་འདི་ལ་བློ་ཁམ་ཕྱོགས་སྐྱོན།།དེ་ཕྱིར་དེ་ཡི་གནད་ལ་ངེས་བསམ་ནས།།ཁ་བཤད་ཙམ་མིན་རྒྱུད་ལ་སྦྱོར་ཕྱེར་དུ།།གཞུང་འདིའི་དགོངས་དོན་བརྩོན་པས་བཀྲོལ་བ་ལས།།

མཁས་པའི་སྙན་གྲགས་ཐོབ་འདོད་ཙམ་གྱིས་མིན།།འདིས་མཚོན་བདག་གཞན་དུས་གསུམ་བསགས་པའི་དགེ།།ཐམས་ཅད་མ་ལུས་གཅིག་ཏུ་བསྔོན།
བྱས་ཏེ།།མཁའ་མཐར་མཉམ་པའི་ལུས་ཅན་མཐའ་དག་པས།།རྣམ་མཁྱེན་འཐོབ་ཕྱིར་མི་དམིགས་དབྱིངས་སུ་བསྔོ།།བདག་ཀྱང་དེང་ནས་ཚེ་རབས་ཐམས་ཅད་དུ།
མཚན་ལྡན་དཔོན་གྲསས་དམ་པས་རྗེས་བཟུང་མཐུས།།སྡིག་བཅུ་ཡོངས་བྲལ་དགེ་བཅུ་ཕུན་ཚོགས་ནས།།རྟག་ཏུ་ཉེས་པའི་དྲི་མས་དབེན་པ་དང་།།རྣམ་དག་ངེས
འབྱུང་ཟབ་མོའི་ཞིང་ས་ལ།།བྱང་ཆུབ་སེམས་གཉིས་མྱུ་གུ་ལེགས་འཁྲུངས་ནས།།བླ་མེད་རྫོགས་བྱང་འབྲས་བུ་སྨེན་གྱུར་ཏེ།།མཁའ་མཉམ་ལུས་ཅན་གསོས་སུ་འགྱུར།
བར་ཤོག།ཐར་འདོད་སྐལ་བཟུང་སྐྱེས་བུ་བྱེ་བ་བརྒྱའོ།།རྣམ་གྲོལ་ལམ་གྱི་འཇུག་ངོགས་གསལ་བའི་སྨད།།གདམས་པ་འདི་ཡིས་ས་ལྟེང་ཡོངས་ཁྱབ་ནས།།སྐུད
མཐའི་བར་དུ་ཡུན་རིང་གནས་གྱུར་ཅིག་ཞེས་རྫོགས་པ་ཆེན་པོའི་འཁྲིད་ཡིག་དམར་མོ་མཛུབ་ཚུགས་ཀྱི་སྔོན་འགྲོའི་རྣམ་བཤད་བདེ་ཆེན་ཐར་པའི་ལམ་བཟང་ཞེས་བྱ་བ་འདི་ནི།སྔ་སོར་འཇམ

མགོན་ཀོང་སྦྲུལ་རིན་པོ་ཆེའམ་འཆི་མེད་བསྟན་གཉིས་གཡུང་དྲུང་གླིང་པའི་ཞལ་སྔ་ནས།རྒྱལ་དབང་སྦྲུལ་སྐུ་རྣམ་བཞིའི་རིང་ལུགས་ཟབ་མོས་མཆེན་པོན་བཀའ་གཏེར་གྱི་བསྟན་པ་རྒྱས་པའི་གཉེན་དུ་
འགྱུར་བའི་སྐྱབས་སྨོན་སྩལ་བ་དང་།ཉེ་བར་སྤྲུལ་པའི་གཏེར་ཆེན་དཔལ་ཁྱུང་མཆོག་སྦྲུལ་གསང་སྔགས་གླིང་པ་ནས་ཀྱང་བསྟན་པའི་བྱ་བ་དགོས་ཚུལ་གྱི་བཀའ་ཡི་ཅོད་པན་སྤྱི་བོར་བཅིངས་པ་དང་།
དེ་འཕྲལ་མཆོག་སྤྲུལ་གཡུང་དྲུང་ཚུལ་ཁྲིམས་བསྟན་འཛིན་སྙིང་པོས་གཞན་ཕན་གྱི་ཐུགས་བསྐྱེད་རྒྱ་ཆེན་པོས་འདི་བཞིན་འབྲི་དགོས་ཀྱི་དཀའ་ཡང་ཡང་གནང་བཞིན།གཤེན་གྱི་ཐོག་པ་དབབ་ཤེས་རྒྱལ་མཚན
མིང་པས།ཤར་རྫའི་ཞིང་གི་དབེན་གནས་བདེ་ཆེན་རི་ཁྲོད་དུ་བརྩམ་པ་འདི་ཡང་།འཆི་མེད་སྦྲུལ་སྐུ་རྣམ་བཞིའི་བསྟན་པའི་མཛེས་རྒྱན་དུ་གྱུར་ནས།འགྲོ་རྣམས་ཐམས་ཅད་མཁྱེན་པའི་གོ་འཕང་འཐོབ།
པའི་རྒྱུད་འགྱུར་བར་གྱུར་ཅིག།ཐ་ཚན་མུ་ཙ